O‘zbekiston Respublikasi

adliya vazirining

2024-yil 20-noyabrdagi

389-um-son buyrug‘iga

10-ILOVA

**Yuridik xizmat xodimlarini lavozimga tayinlashni adliya organlari bilan kelishishda nomzodga beriladigan savollar ro‘yxati**

**I. Kasb faoliyatiga bog‘liq bo‘lgan qonunchilik sohasi bo‘yicha**

1. Yuridik xizmat xodimlari faoliyatini tartibga soluvchi asosiy qonun hujjatlarini sanab bering.

2. Yuridik xizmat faoliyatining asosiy yo‘nalishlari.

3. O‘zbekiston Respublikasi Prezidentining 2017-yil 19-yanvardagi  
PQ–2733-son qaroriga asosan yuridik xizmat xodimlariga qanday imtiyozlar yaratilgan?

4.  “Oʻzbekiston — 2030” strategiyasining asosiy gʻoyalarini aytib bering.

5. Normativ-huquqiy hujjat loyihasini tayyorlash bosqichlarini aytib bering.

6. Yuridik xizmat xodimining jismoniy va yuridik shaxslarning murojaatlarini ko‘rib chiqishdagi ishtiroki.

7. “O‘zbekiston – 2030” strategiyasining asosiy mazmunini aytib bering.

8. Jismoniy va yuridik shaxslar murojaatlarining turlari va shakllari.

9. Normativ-huquqiy hujjat tushunchasi va turlari.

10. Normativ-huquqiy hujjatlarning o‘zaro nisbati.

11. Normativ-huquqiy hujjatga rasmiy sharh berish tartibi.

12. Normativ-huquqiy hujjatlarni rasmiy e’lon qilish tartibi.

13. Korrupsiyaga qarshi kurashish bo‘yicha faoliyatni amalga oshiruvchi qanday davlat organlari mavjud?

14. Normativ-huquqiy hujjatlar loyihalarining korrupsiyaga qarshi ekspertizasi deganda nima tushuniladi?

15. Vazirlik, idoralar tomonidan qabul qilinadigan normativ-huquqiy hujjatlarga huquqiy vorislik deganda nimani tushunasiz?

16. Normativ-huquqiy hujjatlar loyihalarini, shuningdek ularga ilova qilinadigan axborot-tahliliy materiallarni yuridik-texnik jihatdan rasmiylashtirish tartibini ayti bering.

17. Mahalliy vakillik va ijroiya hokimiyati haqida gapiring bering.

18. Normativ-huquqiy hujjatlar loyihalarini tayyorlash tartibi.

19. Gender-huquqiy ekspertiza deganda nimani tushunasiz.

20. Tuman (shahar) darajasidagi davlat organlari va tashkilotlariga yuridik xizmat koʻrsatish uchun tashkil etilgan Yuridik xizmat koʻrsatish markazlari haqida nimalarni bilasiz?

21. O‘zbekiston Respublikasi normativ-huquqiy hujjatlar loyihalari muhokamasi portali regulation.gov.uz dagi muhokamalarda ishtirok etish tartibini bayon eting.

22. Xalq deputatlari Kengashi va hokim tomonidan qabul qilinadigan hujjatlar va ularning kuchga kirishi haqida aytib bering.

23. Ijtimoiy sheriklik nima? Uning davlat xususiy sherikchiligi bilan o‘zaro farqi.

24. Parlament nazorati deganda nimani tushunasiz?

25. Elektron hukumatning asosiy vazifalari.

26. Huquqiy ekspertiza nima?

27. Mediatsiya tushunchasiga ta’rif bering.

28. Normativ-huquqiy hujjatning loyihasini uni qabul qiladigan organga kiritish tartibi.

29. Huquqiy madaniyat va huquqiy nigilizm tushunchasiga ta’rif bering.

30. Normativ-huquqiy hujjatlar loyihalarining jamoatchilik muhokamasidan oʻtkazish tartibi haqida gapirib bering.

**II. Konstitutsiyaviy huquq sohasi bo‘yicha**

1. O‘zbekiston Respublikasi Konstitutsiyasining asosiy prinsiplari nimalardan iborat?

2. O‘zbekiston Respublikasi Konstitutsiyasida fuqarolarning qanday siyosiy huquqlari belgilangan?

3. O‘zbekiston Respublikasining tashqi siyosati qanday qoida va normalarga asoslangan?

4. O‘zbekiston Respublikasi Konstitutsiyasida fuqarolarning qanday shaxsiy huquq va erkinliklari belgilangan?

5. O‘zbekiston Respublikasi Konstitutsiyasida fuqarolarning qanday iqtisodiy, ijtimoiy, madaniy va ekologik huquqlari belgilangan?

6. O‘zbekiston Respublikasi Konstitutsiyasida belgilangan inson hamda fuqaroning huquq va erkinliklarining kafolatlari qanday?

7. O‘zbekiston Respublikasi Konstitutsiyasiga muvofiq fuqarolarning burchlari nimalardan iborat?

8. O‘zbekiston Respublikasi Konstitutsiyasiga muvofiq jamiyatning iqtisodiy negizlari nimalardan iborat?

9. O‘zbekiston Respublikasi Konstitutsiyasiga muvofiq O‘zbekiston Respublikasining ma’muriy-hududiy tuzilishi qanday?

10. O‘zbekiston Respublikasi Konstitutsiyasiga muvofiq O‘zbekiston Respublikasi Oliy Majlisini shakllantirish tartibi.

11. O‘zbekiston Respublikasi Konstitutsiyasiga muvofiq Oliy Majlis Qonunchilik palatasi va Senatining birgalikdagi vakolatlari nimalardan iborat?

12. Qonunlarni qabul qilish hamda kuchga kirish tartibi.

13. O‘zbekiston Respublikasi Konstitutsiyasiga muvofiq O‘zbekiston Respublikasi Prezidenti lavozimiga qo‘yiladigan talablarni va saylash tartibini aytib bering.

14. O‘zbekiston Respublikasi Konstitutsiyasiga muvofiq O‘zbekiston Respublikasi Vazirlar Mahkamasining huquqiy maqomi va hukumat a’zolarini shakllantirish tartibi.

15. O‘zbekiston Respublikasi Konstitutsiyasiga muvofiq Bosh vazirga ishonchsizlik votumini bildirish asosi va tartibi qanday?

16. Xalq deputatlari Kengashlarining hamda hokimlarning vakolatlari nimalardan iborat?

17. Fuqarolik jamiyati institutlari deganda nimani tushunasiz?

18. O‘zbekiston Respublikasi Konstitutsiyasiga o‘zgartirishlar  
va qo‘shimchalar qanday tartibda kiritiladi?

19. Kimlar qonunchilik tashabbusi huquqiga ega?

20. O‘zbekiston Respublikasi Vazirlar Mahkamasi tomonidan qanday hujjatlar qabul qilinadi?

21. O‘zbekiston Respublikasida saylov tizimini aytib bering.

22. O‘zbekiston Respublikasi Konstitutsiyasiga muvofiq moliya, pul va bank tizimi haqida gapirib bering.

23. O‘zbekiston Respublikasi Sudyalar oliy kengashini tashkil etish va uning faoliyati haqida gapirib bering?

24. O‘zbekiston Respublikasi Konstitutsiyasiga muvofiq davlat hokimiyatining bo‘linish prinsipi haqida gapirib bering.

25. O‘zbekiston Respublikasi Konstitutsiyasiga muvofiq sud tizimi haqida gapirib bering.

26. O‘zbekiston Respublikasi Konstitutsiyasiga muvofiq O‘zbekiston Respublikasi Konstitutsiyaviy sudining vazifalari.

27. O‘zbekiston Respublikasi Konstitutsiyasiga muvofiq O‘zbekiston Respublikasi Oliy sudi qanday ishlarni amalga oshiradi?

28. O‘zbekiston Respublikasi Konstitutsiyasiga muvofiq O‘zbekiston Respublikasi prokuratura organlari va advokatura qanday vazifalarni amalga oshiradi?

29. O‘zbekiston Respublikasi Konstitutsiyasiga muvofiq Markaziy saylov komissiyasini shakllantirish tartibi.

30. O‘zbekiston Respublikasi Konstitutsiyasiga muvofiq qanday jamoat birlashmalarini tuzish taqiqlanadi?

**III. Fuqarolik va mehnat qonunchiligi asoslari bo‘yicha**

**Fuqarolik qonunchiligi**

1. Fuqarolik qonun hujjatlarini vaqt bo‘yicha amal qilishi.

2. Yuridik shaxs tushunchasi va turlari. Uning huquq layoqati.

3. Ashyoviy huquq nima? Unga nimalar kiradi?

4. Mulk huquqining vujudga kelish va bekor bo‘lish asoslari?

5. Bitim tushunchasi, turlari hamda shakllarini aytib bering.

6. Bitim va shartnomalarning farqli jihatlarini aytib bering.

7. Da’vo muddati tushunchasi.

8. Emansipatsiya tushunchasi.

9. Majburiyat tushunchasi va majburiyatning taraflari.

10. Da’vo muddati joriy qilinmaydigan talablarni sanab o‘ting.

11. Garov tushunchasi va uning vujudga kelish asoslari.

12. Subsidiar javobgarlik deganda nima tushuniladi?

13.  Natsionalizatsiya, rekvizitsiya hamda musodara nima? Ularning o‘zaro bir biridan farqi?

14. Mualliflik huquqi obyekti va uning turlari.

15. Fuqarolarning huquq hamda muomala layoqati.

**Mehnat qonunchiligi**

16. Xodimning mehnat huquqi va majburiyatlariga nimalar kiradi?

17. Mehnat shartnomasi tushunchasi va taraflari.

18. Mehnat shartnomasi qanday shaklda va qanday muddatga tuziladi?

19. Jamoa shartnomasi tuzish tartibi.

20. Ishga qabul qilishda dastlabki sinov muddati tushunchasi va dastlabki sinov muddati kimlarga tatbiq etilmaydi?

21. Qaysi sabablar (asoslar) mavjud bo‘lganda mehnat shartnomasini ish beruvchining tashabbusi bilan bekor qilish asosli hisoblanadi?

22. Vaqtincha masofadan turib ishlashga o‘tish yoki o‘tkazish uchun ustuvor huquq beriladigan xodimlarning toifalari kimlardan iborat?

23. Mehnat shartnomasini bekor qilish yuzasidan ogohlantirish berish tartibi.

24. Xodimni ishdan chetlashtirish hollari haqida gapirib bering.

25. Mehnat shartnomasini taraflarning xohish-irodasiga bog‘liq bo‘lmagan holatlarga ko‘ra bekor qilish.

26. Mehnat qonunchiligi bo‘yicha ayollarga berilgan imtiyozlar.

27. Intizomiy jazo choralarining turlari va intizomiy jazoning amal qilish muddati.

28. Intizomiy jazolarni qo‘llanish tartibi qanday?

29. Har yilgi mehnat ta’tili tushunchasi va turlari.

30. Mehnat shartnomasini bekor qilish tushunchasi va asoslari.

**IV. Shartnomaviy-huquqiy faoliyat sohasi bo‘yicha**

1. Shartnomaviy munosabatlarning asosiy prinsiplari.

2. Xo‘jalik shartnomasi tushunchasi.

3. Qachon shartnoma tuzilgan hisoblanadi?

4. Shartnomani o‘zgartirish va bekor qilish asoslari, tartibi va uning oqibatlari.

5. Xo‘jalik shartnomasiga qo‘yilgan asosiy talablar.

6. Energiya ta’minoti shartnomasi deganda nimani tushunasiz?

7. Ommaviy shartnoma nima?

8. Oferta va aksept nima?

9. Ommaviy oferta nima ?

10. Shartnomaning shakli.

11. Mahsulot yetkazib berish shartnomasi va uning amal qilish muddati.

12. Talabnoma bildirish tartibi.

13. Shartnoma shartlarini bajarmaganlik uchun javobgarlik.

14. Xo‘jalik shartnomasini huquqiy ekspertizadan o‘tkazish tartibi.

15. Davlat xaridlari boʻyicha xarid qilish tartib-taomillarini turlarini sanab bering

16. Talabnoma bildirishni ko‘rib chiqish tartibi va muddatlari.

17. Ko‘chmas mulkni sotish shartnomasi va uning shakli.

18. Korxonani sotish shartnomasi tushunchasi.

19. Mulk ijarasi shartnomasi va uning obyektlari tushunchasi.

20. Bino yoki inshootni ijaraga berish shartnomasi tushunchasi.

21. Korxonani ijaraga berish shartnomasi tushunchasi.

22. Lizing shartnomasi, uning obyekti va subyektlari.

23. Qurilish pudrati shartnomasi nima?

24. Davlat xaridlari doirasida elektron doʻkon orqali qanday tovarlarni xarid qilishga yoʻl qoʻyiladi.

25. To‘g‘ridan-to‘g‘ri shartnomalar bo‘yicha davlat xaridlarini amalga oshirish deganda nimani tushunasiz?

26. Olti-sotdi shartnomasining subyektlari kimlar?

27. Hadya shartnomasiga ta’rif bering.

28. Ayirboshlash shartnomasi nima?

29. Davlat xaridlari jarayoni qanday bosqichlarni o‘z ichiga oladi.

30. Davlat boshqaruv organlarining shartnomaviy-huquqiy munosabatlar sohasidagi vakolatlari.

**V. Sud ishlarini yuritish asoslari bo‘yicha**

1. O‘zbekiston Respublikasi Sudyalar oliy kengashining asosiy vazifalari.

2. Sudlarga tegishlilik va taalluqlilik tushunchalarini yoritib bering.

3. Ma’muriy sudlovga taalluqli ishlar.

4. Fuqarolik sudlovga taalluqli ishlar.

5. Himoya huquqini ta’minlash asoslari. (Aybsizlik prezumpsiyasi tushunchasi).

6. Fuqarolik protsessual muomala layoqati tushunchasi.

7. Fuqarolik ishlarini ko‘rishda da’voning bahosi nimalarga asosan belgilanadi?

8. Qanday holatlar bo‘yicha shaxs fuqaroviy da’vogar deb e’tirof etiladi?

9. Fuqaroviy da’vogarning hamda fuqaroviy javobgarning huquq  
va majburiyatlari nimalardan iborat?

10. O‘zbekiston Respublikasi Oliy sudi tarkibi.

11. Qaysi hollarda fuqarolik sudi ish yuritishni to‘xtatib turishi shart?

12. Fuqarolik protsessida arizani ko‘rmasdan qoldirish asoslari.

13. Fuqarolik ishlari bo‘yicha sudda ish yuritishni tugatish asoslari va tartibi.

14. Qaysi hollarda fuqarolik ishlari bo‘yicha sud arizani qabul qilishni rad etadi?

15. Fuqarolik ishlari bo‘yicha sudning hal qiluv qarori mazmuni.

16. Qanday ishlar iqtisodiy sudlarga taalluqli?

17. Iqtisodiy sud tomonidan hal etiladigan nizolar.

18. Iqtisodiy sudga beriladigan da’vo arizasining shakli va mazmuni.

19. Iqtisodiy sud da’vo arizasini qabul qilishni qaysi hollarda rad etadi?

20. Iqtisodiy sud apellatsiya instansiyasining vakolatlari hamda uning qarorlarini qonuniy kuchga kirishi.

21. Iqtisodiy sudga kassatsiya shikoyatini (protestini) berish tartibi va uning mazmuni.

22. Sudyalik lavozimiga nomzodlarga qo‘yiladigan talablar.

23. Sudyalarni saylash va tayinlash tartibi.

24. Sudyalar daxlsizligi qanday ta’minlanadi.

25. Hakamlik sudlari qanday ishlarni ko‘radi?

26. Kimlar hakamlik sudi sudyasi bo‘lishi mumkin?

27. Sudning hal qiluv qarorini qabul qilish jarayonlari haqida gapirib bering.

28. Sud tomonidan ko‘rib chiqiladigan, yuridik ahamiyatga ega bo‘lgan faktlarni aniqlash to‘g‘risidagi ishlar deganda nimalarni tushunasiz?

29. Chet el fuqarolari va tashkilotlarining qanday fuqarolik protsessual huquqlari mavjud?

30. “Habeas Corpus” instituti haqida nimalarni bilasiz?